Alarmprisen 2005

Alarmprisen 2005 var den femte utgaven av Alarmprisen og ble delt ut på Rockefeller i Oslo lørdag 5. februar 2005. Annie og WE vant to priser hver mens Jim Stärk ble tildelt årets Alarmpris.

Etter to års samarbeid og samlokalisering med by:Larm, var samarbeidet blitt avsluttet og utdelingen ble igjen arrangert på Rockefeller i Oslo, hvor også de to første utdelingene ble avholdt. Priskategoriene var uendret fra året før, og det ble delt ut priser til beste album innen seks sjangere og i fem tilleggsklasser. De nominerte i de fleste klassene ble valgt ut gjennom en avstemning blant 77 musikkjournalister, og uten at plateselskapene måtte melde på sine artister på forhånd. Vinneren ble deretter kåret gjennom en avstemming hvor publikumstemmer på Alarmprisens nettsider og via SMS og musikkjournalistenes stemmer talte 50% hver. De nominere i klassen beste video ble valgt ut av en egen jury mens de nominerte til klassen beste nykommer, også kalt Lydverketprisen,  ble valgt ut av NRK-programmet Lydverket. Vinneren av årets Alarmpris ble kåret av en egen jury uten offentliggjøring av nominerte på forhånd. Vinneren av denne prisen mottok et prisbeløp på  kroner, en markedsføringspakke verdt  kroner og gratis annonsering i Dagbladet.

Konferansierer under utdelingen var Marte Stokstad og Kyrre Holm Johannesen og utdelingen ble overført direkte på NRKs nettsider og NRK P3. NRK1 sendte dessuten en redigert utgave av utdelingen på Lydverket den påfølgende uken.

Bandet Darkthrone var opprinnelig nominert i klassen for beste metalalbum for albumet Sardonic Wrath, men ba selv om å bli fjernet fra listen over nominerte blant annet for «å slippe å være med på noe som helst som smaker av show, glitter og stas» og siden «musikk ikke er ment å være en konkurranse». Bandetes nominasjon ble fjernet og erstattet med bandet Susperia for albumet Unlimited.

Vinnere

Nominerte 
Årets rockealbum:
 WE: Smugglers
 Gåte: Iselilja
 Motorpsycho: Motorpsycho Presents: The International Tussler Society
 Euroboys: Soft Focus
 Gluecifer: Automatic Thrill

Årets popalbum:
 Annie: Anniemal
 Thomas Dybdahl: One Day You'll Dance for Me, New York City
 Bertine Zetlitz: Rollerskating
 Kings of Convenience: Riot on an Empty Street
 Minor Majority: Up for You & I

Årets hiphopalbum:
 Jaa9 & OnklP: Sjåre brymæ
 Gatas Parlament: Fred, Frihet & Alt Gratis
 Madcon: It's All a MadCon
 Tungtvann: III: Folket bak nordavind
 Karpe Diem: Glasskår

Årets metalalbum:
 Enslaved: Isa
 Mayhem: Chimera
 Red Harvest: Internal Punishment Programs
 Khold: Mørke gravers kammer
 Susperia: Unlimited

Årets electronicaalbum:
 Ralph Myerz & The Jack Herren Band: Your New Best Friends
 Illumination: The Poppy Rocks
 Ost & Kjex: Some But Not All Cheese Comes From The Moon
 Snuten: We are the Future
 Mental Overdrive: 083

Årets jazzalbum:
 Lars Horntveth: Pooka
 The Thing: Garage
 Susanna and the Magical Orchestra: List of Lights and Buoys
 Wibutee: Playmachine
 Scorch Trio: Luggumt

Petreprisen – årets låt:
 Euroboys: «One Way Street»
 Kings of Convenience: «I Rather Dance»
 The National Bank: «Tolerate»
 Jim Stärk: «Morning Song»
 Annie: «Chewing Gum»

Årets liveartist:
 WE
 Ralph Myerz and the Jack Herren Band
 Thomas Dybdahl
 The International Tussler Society
 Gåte

Årets musikkvideo:
 Kings of Convenience: «I'd Rather Dance With You»
 Wibutee: «We Are In Space So Are You»
 Ravi og DJ Løv: «Dødssøt»
 Sondre Lerche: «Two Way Monologue»
 Ugress: «Manhattan Sapphire»

Lydverketprisen – årets nykommer:
 Annie
 The Beautiful People
 Samsaya
 Bonk
 Sissy Wish

Referanser

Kilder

Eksterne lenker 
 

Alarmprisen
Hendelser i 2005
Musikk i 2004
Musikk i 2005